เรื่องร้องเรียน: เวลา 08.00 น. ผมเข้าใจว่าเป็นช่วงติดเวลาของรถบรรทุก  เห็นเจ้าหน้าที่เรียก  แต่แค่ขึ้นไปในรถแล้วก็ลงมาโดยไม่เขียนใบสั่ง  ไม่ทราบว่าเขาขึ้นไปบนรถทำไม   ใช่หลักการทำงานหรือไม่
การดำเนินการของเจ้าหน้าที่: จากการตรวจสอบตามวันเวลาดังกล่าวเจ้าพนักงานจราจร สน.เพชรเกษม ได้หยุดรถคันดังกล่าวเพื่อตรวจสอบและดำเนินการ ว.20 เนื่องจากได้เดินรถบรรทุกในเวลาห้าม จึงได้เรียกตรวจสอบใบอนุญาตขับรถ โดยผู้ขับขี่ได้แจ้งว่าได้โดนใบสั่งจราจรในวันที่ 24 เม.ย.66 เวลา 07.00 น. โดยเจ้าพนักงานจราจรเพชรเกษม 608 เป็นผู้ออกใบสั่ง เจ้าพนักงานจราจรจึงได้ว่ากล่าวตักเตือนและกำชับให้เดินรถบรรทุกให้ถูกต้องตามที่กฎหมายกำหนด
ความเห็นของผู้แจ้ง: ขอบคุณครับที่ทำหน้าที่   หวังเป็นอย่างยิ่งว่าจะแก้ปัญหารถบรรทุกวิ่งนอกเวลาได้สักวัน  เพราะวิ่งขวางกลางไม่ชิดซ้าย ยังเป็นต้นเหตุทำให้การจราจรติดขัดบางจุดต้องจอดตีวงเลี้ยวในซอยที่แคบๆ  ก็หวังว่าเจ้าหน้าที่จะช่วยลดความเดือดร้อนลงไปครับ
พื้นที่: แขวงหนองค้างพลู เขตหนองแขม กรุงเทพมหานคร